
                             Dərman vasitəsinin istifadəsi üzrə təlimat (xəstələr üçün)

İMMUNORO      300 mikroqram (1500 BV) əzələdaxili istifadə üçün inyeksiya məhlulu 
IMMUNORHO
Beynəlxalq patentləşdirilməmiş adı: Human anti-D immunoglobulin

Tərkibi

Təsiredici maddə:    1 əvvəlcədən doldurulmuş şprisdə 2 ml məhlulun tərkibində 300 mikroqram 
                                 (1500 BV) İnsan anti – D immunoqlobulini var. İnsan donorlarının qan 
                                 plazmasından hazırlanmışdır. 
Köməkçi maddələr: qlisin, natrium xlorid, inyeksiya üçün su 
Təsviri

Şəffaf, rəngsiz, açıq sarı və ya açıq qəhvəyi rəngli məhluldur. Saxladıqda, cüzi bulanıqlıq və ya suspenziyada az miqdarda çöküntülər yarana bilər. 
Farmakoterapevtik qrupu
Anti-D (Rh) İmmunoqlobulin.
ATC kodu: J06BB01.
Farmakoloji xüsusiyyətləri
İMMUNORO insan orqanizmində immun sistemi tərəfindən hazırlanan və D tipli rezus faktoruna təsir göstərən anticisim olan insan anti – D immunoqlobulin məhluludur. 

D tipli rezus faktoru insan qan hüceyrələrinin məxsusi xüsusiyyətidir: D tipli rezus faktorunu daşıyan insanlarda Rh (D) müsbət olur; D tipli rezus faktorunu daşımayan insanlarda isə Rh (D)  mənfi olur. 

Rh (D) göstəricisinin mənfi olduğu şəxs Rh(D) müsbət qanı qəbul etdikdə, məs. Rh(D) – mənfi olan hamilə qadının qanı Rh(D) müsbət dölün qanı ilə təmasa girdikdə Rh(D) mənfi olan şəxsin (ananın) immun sistemi Rh (D) müsbət eritrositləri (döl) yad qan hüceyrələri kimi tanıyır və D tipli Rezus faktoruna qarşı xüsusi anticisimlər yaradır. 
İmmunizasiya adlandırılan bu proses, adətən 2 – 3 həftə davam edir; bu səbəbdən də Rh (D) – müsbət qan hüceyrələri ilk təmas baş verən zaman məhv olmur və heç bir siqnal və ya simptom yaranmır. Rh (D) – mənfi olan şəxs ikinci dəfə Rh (D) müsbət qan ilə təmasa girdikdə, əvvəllər yaranmış anticisimlər dölün Rh (D) müsbət eritrositlərini məhv etməyə hazırlaşacaqlar. Bu yenidoğulmuşun hemolitik xəstəliyinə səbəb ola bilər. 
Rh (D) mənfi olan şəxsə insan anti – D (Rh) immunoqlobulini yeridildikdə, bu hal Rh (D) müsbət eritrositlərə qarşı anticisimlərin yaranmasına mane olur. D tipli rezus faktoruna qarşı immunizasiyanın qarşısı 99%-dən çox halda alına bilər. Buna nail olmaq üçün İMMUNORO ilə müalicəyə Rh (D) müsbət eritrositlərlə ilk təmasdan əvvəl və ya təmas baş verdikdən sonra mümkün qədər qısa müddətdə yetərli dozada başlanmalıdır. 
Anti-D immunoqlobulinin Rh(D) müsbət eritrositlərə qarşı immunizasiyasının qarşısını aldığı mexanizm məlum deyil. Bu proses immun komponentin nahiyələrə çatmazdan əvvəl eritrositlərin sirkulyasiyadan kənarlaşması ilə əlaqəli ola bilər. Xarici antigenlərin tanınmasını, anticisimin iştirakı və ya olmaması ilə müvafiq nayihələrdə müvafiq hüceyrələr ilə antigen təqdimatının mövcud olduğu daha mürəkkəb mexanizmlərə görə ola bilər.
Farmakokinetik xüsusiyyətlər: Əzələdaxili anti-D imunnoqlobulinin qəbulu yavaş absorbsiya olunur və maksimum 2-3 gün ləngimədən sonra sirkulyasiyaya çatır. 

İnsan anti-D immunoqlobulini yarımxaricolma müdəti təxminən 3-4 həftədir. Bu müdət xəstədən xəstəyə dəyişə bilər. IgG və IgG-kompleksləri retikuloendotel sisteminin hüceyrələrində parçalanır. 

İstifadəsinə göstərişlər
Rh (D) mənfi olan reproduktiv yaşda olan qadınlarda immunizasiyasının qarşısının alınması üçün aşağıdakı hallarda istifadə edilir: 
· Antenatal profilaktika 
· Planlaşdırılmış antenatal profilaktika

· Aşağıdakılar daxil olmaqla, hamiləlik fəsadlarından sonra antenatal profilaktika: abort/təhlükəli abort, uşaqlıqdankənar (ektopik) hamiləlik və ya uşaqlıqda kütlənin yaranması (hydatidiform mole), adətən ayrılmış və ya uşaqlıqdaxili döl ölümü hallarında, doğuşdan öncəki (ante-partum) qanaxma nəticəsində  transplasentar qanaxma, şpris ilə amniotik mayenin götürülməsi (amniosentez), xorionun biopsiyası, mamalıq manipulyasiyaları, məs. uşaqlıq daxilində əl ilə uşağın düzgün vəziyyətə çevrilməsi (external version), invaziv müdaxilələr, göbək venasından döl qanının götürülməsi (kordosentez), kəskin qarın travması və ya bətndaxili dövrdə uşaqlıqda  döl üzərində terapevtik müdaxilə 
· Postnatal profilaktika

·  Rh(D) müsbət (D, Dzəif, Dqismən) olan uşağın doğulması

· Rh(D)–nin müsbət olduğu qan və ya tərkibində eritrositlərin olduğu digər məhsulların, məs. trombositar kütlənin qeyri – müvafiq qaydada köçürüldüyü Rh(D)–nin mənfi olduğu reproduktiv yaşlı qadınlar. 

Əks göstərişlər

İnsan  immunoqlobulini və ya bu dərman vasitələrinin digər tərkib hissələrindən hər hansı birinə qarşı hiperhəssaslıq.
Xüsusi olaraq, İgA-ya qarşı anticisimlər olan xəstələrdə insan immunoqlobulinlərinə qarşı yüksək həssaslıq. 
Xüsusi göstərişlər və ehtiyat tədbirləri
İMMUNORO – dan istifadə etməzdən əvvəl həkim və ya tibb bacısı ilə məsləhətləşin. 
İMMUNORO – nun şok törədə bilmə riskinə görə damar daxilinə yeridilməməsi təmin edilməlidir.

Postnatal istifadə zamanı preparat ananın istifadəsi üçün nəzərdə tutulur. Preparat yenidoğulan körpələrə verilməməlidir. 
Preparat Rh(D)-müsbət şəxslərdə şəxslərdə istifadə üçün nəzərdə tutulmayıb.
Hiperhəssaslıq
Əsl hiperhəssaslıq reaksiyalarına nadir hallarda rast gəlinir, lakin anti–D immunoqlobulinə allergik reaksiyalar baş verə bilər. 
İMMUNORO preparatının tərkibində az miqdarda IgA var. Anti – D immunoqlobulinin ayrı – ayrı IgA çatışmazlığı olan fərdlərdə uğurla istifadə edilməsinə baxmayaraq, IgA çatışmazlığı olan fərdlər anti–IgA anticisimlərinin inkişafı potensialına malikdir və tərkibində IgA olan plazmadan əldə olunan tibbi preparatların qəbulundan sonra anafilaktik reaksiyalara malik ola bilər. Buna görə də həkim İMMUNORO ilə müalicənin faydasını hiperhəssaslıq reaksiyalarının potensial riski üzrə ölçməli və dəyərləndirməlidir. 
Nadir hallarda, insan anti–D immunoqlobulini hətta əvvəllər insan imunoqlobulini ilə müalicəyə normal cavab vermiş xəstələrdə də anafilaktik reaksiya ilə qan təzyiqinin aşağı düşməsinə səbəb ola bilər.
Allergik və ya anafilaktik tipli reaksiyaların şübhəli bilindiyi hallarda inyeksiyanı dərhal dayandırmaq lazımdır. Həkim preparatın qəbulunu bundan sonra dayandıracaq və reaksiyaların xarakterindən və ağırlığından asılı olaraq sizi müalicə edəcəkdir. 

Hemolitik reaksiyalar
Qeyri – müvafiq transfuziyanı qəbul etdikdən sonra anti – D immunoqlobulinin çox yüksək dozalarını qəbul edirsinizsə, bu zaman hemolitik reaksiya baş verə bilər. Bu səbəbdən həkiminiz sizə yaxından nəzarət edəcək və xüsusi qan analizlərini aparmağa ehtiyacın olub – olmadığını qiymətləndirəcəkdir.
Tromboembolizm
Arterial və venoz tromboembolik hallar, o cümlədən miokard infarktı, insult, dərin venoz tromboz və ağciyər emboliyası immunoqlobulinlərin istifadəsi ilə əlaqəli olmuşdur. Tromboembolik hallar İMMUNORO preparatını qəbul edən xəstələrdə müşahidə edilməsə də, həmin xəstələr immunoqlobulinlərin istifadəsindən əvvəl yetərli qədər maye qəbul etməlidirlər. Trombotik hallar (məs. hipertoniya, şəkərli diabet və damar xəstəliyi və ya anamnezdə trombotik hallar, irsi və ya qazanılmış trombofiliya xəstəlikləri olan pasiyentlər, uzunmüddətli immobilizasiyalı pasiyentlər, ağır hipovolemik pasiyentlər, qan özlülüyünü artıran xəstəlikləri olan pasiyentlər) üçün əvvəlcədən risk faktorları olan pasiyentlərə, xüsusilə də, yüksək dozalı İMMUNORO təyin edilən pasiyentlərə xüsusi diqqət yetirilməlidir. 

Pasiyentlərə tromboembolik halların ilk simptomları, o cümlədən təngnəfəslik, ətrafların şişməsi və ağrı, ocaqlı nevroloji defisit və döş qəfəsində ağrı barədə məlumat verilməli və simptomların başlamasından dərhal sonra həkim ilə əlaqə saxlamaq tövsiyə olunmalıdır. 

Transfuziya sahəsində mütəxəssis məsləhəti ilə müvafiq doza hesablanmalıdır. 

Virus təhlükəsizliyi
İnsan qanı və ya plazmasından hazırlanmış tibbi preparatlardan xəstələrin infeksiyaya yoluxmasının qarşısını almaq üçün müəyyən tədbirlər görülməlidir. Bunlara aşağıdakılar aiddir: 

· Infeksiya daşıyıcılıq riskini istisna etmək üçün qan və plazma donorlarının diqqətlə seçilməsi 

· Virus/infeksiyaya yoluxma əlamətlərini aşkarlamaq məqsədilə hər donoru və əlavə donorları yoxlamaq 
· Virusları passivləşdirəcək, kənarlaşdıracaq qan və ya plazmanın emal mərhələlərinin daxil edilməsi.

Bu tədbirlərə baxmayaraq, insan qanı və ya plazmasından hazırlanan tibbi preparatlar qəbul edildikdə, infeksiyanın ötürülməsi mümkünlüyü ümumilikdə istisna edilə bilməz. Bu, həmçinin, naməlum və ya aşkarlanmış viruslara və digər patogenlərə aiddir.  

Görülən tədbirlər insan immun çatışmazlığı virusu (HIV), hepatit B virusu (HBV) və hepatit C virusu (HCV) kimi örtüklü viruslar və örtüksüz hepatit A virusu (HAV) üçün effektiv hesab olunur. 

Görülən tədbirlər parvovirus B19 kimi örtüksüz viruslara qarşı məhdud dəyərli ola bilər. İmmunoqlobulinlər  hepatit A və ya parvovirus B19 infeksiyaları ilə çox güman ki, ona görə əlaqəli deyil ki, məhsulun tərkibində olan bu infeksiyalara qarşı təsir edən anticisimlər müdafiə xarakterlidir. 
Hər dəfə İMMUNORO  xəstə tərəfindən qəbul edildikdə, məhsulun adı və partiya nömrəsinin xəstə və məhsulun partiyası arasında əlaqə qurmaqdan ötrü qeyd edilməsi tövsiyə olunur. 

Qan analizləri
Siz və ya yeni doğulan körpəniz üçün qan analizlərinə (seroloji analiz) ehtiyac olarsa, İMMUNORO ilə müalicə aldığınızı həkiminizə söyləyin. Bu preparat sizə verildikdən sonra bəzi qan analizlərinin nəticələri bəzi eritrositar antigenlərin (məs. A, B, D kimi) anticisimlərinin passiv şəkildə qanınıza ötürülməsi nəticəsində səhvən müsbət ola bilər. Doğuşdan əvvəl bu preparatı qəbul etmiş anasınızsa, eritrositar anticisimlər üçün yenidoğulmuş körpənizdə bəzi qan analizlərinin, məs. antiqlobulin analizinin nəticələri (Kumbs sınağı) dəyişilə bilər.
Köməkçi maddələr üzrə xəbərdarlıqlar
Bu dərman vasitəsinin hər bir flakonunda 7.8 mq –a kimi natrium (xörək duzunun əsas komponenti) var. Bu isə böyüklər üçün tövsiyə olunan maksimal gündəlik pəhriz üzrə natrium qəbulunun 0.38% - nə bərabərdir. 

İMMUNORO digər dərman vasitələri ilə qarışdırılmamalıdır.

İçlik vərəqində qeyd olunmayan hər hansı əlavə təsirlə rastlaşsınız, həkiminizə və ya əczaçınıza müraciət edin.  
Digər dərman vasitələri ilə qarşılıqlı təsiri 

Hər hansı digər dərman vasitəsini qəbul edirsinizsə və ya yenicə qəbul etmisinizsə, həkiminizə və ya əczaçıya məlumat verin. 

Peyvəndlər
İMMUNORO qızılca, məxmərək və parotit kimi canlı zəiflədilmiş virus vaksinləri ilə vaksinasiyanın təsirinə xələl yetirə bilər. Həmin vaksinlər İMMUNORO – nun qəbulundan sonra 3 ay ərzində təxirə salınmalıdır. 

Son 2 – 4 həftə ərzində peyvənd qəbul etmisinizsə, müalicədən əvvəl həkiminizə məlumat verin. Anti – D immunoqlobulinləri canlı virus vaksinləri ilə peyvənddən 2 və ya 4 həftə sonra qəbul edilməlidir; anti – D immunoqlobulini canlı virus peyvəndindən 2 – 4 həftə ərzində qəbul edilməli olarsa, bu zaman həmin peyvəndin təsiri zərər görə bilər, buna görə də, peyvəndin effektivliyini yoxlamağı həkiminiz planlaşdırmalıdır. 

Uşaqlar
Pediatrik qrupda xüsusi qarşılıqlı təsir tədqiqatları aparılmasa da, böyüklər ilə uşaqlar arasında heç bir fərq gözlənilmir. 

Hamiləlik və laktasiya dövründə istifadəsi

İMMUNORO hamiləlikdə istifadə üçün nəzərdə tutulur və ondan laktasiya dövründə də istifadə edilə bilər. İmmunoqlobulinlər insan südü ilə xaric olunur. 

İMMUNORO ilə heyvanlarda çoxalma (balalama) qabiliyyətinə dair heç bir araşdırma aparılmamışdır. 

Klinik təcrübələrdə İnsan anti – D immunoqlobulininin çoxalma qabiliyyətinə heç bir zərərli təsirinin olmadığı göstərilmişdir.  
Nəqliyyat vasitələrini və digər potensial təhlükəli mexanizmləri idarəetmə qabiliyyətinə təsiri

İMMUNORO – nun nəqliyyat vasitələrini və digər təhlükəli mexanizmləri idarəetmə  qabiliyyətinə heç bir təsiri yoxdur.

İstifadə qaydası və dozası

Anti – D immunoqlobulinin dozası Rh(D) müsbət eritrositlərin təsirinə məruz qalmaq səviyyəsinə əsasən və 0,5 ml qablaşdırılmış Rh (D) müsbət eritrositlərin və ya 1 ml Rh(D) müsbət qanın anti – D immunoqlobulinin təxminən 10 mikroqram (50 BV) ilə neytrallaşdığını nəzərə alaraq müəyyənləşdirilməlidir. 

Rh (D) mənfi olan qadınlarda Rh(D) immunizasiyasının qarşısının alınması: 
· Antenatal profilaktika. Ümumi tövsiyyələrə əsasən, hal – hazırda qəbul edilən doza 50 – 330 mikroqram və 250 – 1650 BV arasında dəyişir. 

· Planlaşdırılmış antenatal profilaktika:

Hamiləliyin 28 – 30-cu həftəsində bir doza və ya 28 və 34 – cü həftələrdə iki doza. 

· Hamiləliyin fəsadlarından sonra antenatal profilaktika: 

Bir doza mümkün olan ən qısa zaman ərzində və 72 saat ərzində qəbul edilməli və lazım gələrsə, hamiləlik boyunca 6 – 12 həftə intervalı ilə təkrarlanmalıdır. 

· Postnatal profilaktika. Ümumi tövsiyyələrə əsasən, hal – hazırda qəbul edilən doza 100 – 300 mikroqram və ya 500 – 1500 BV arasında dəyişir. Aşağı doza (100 mikroqram və ya 500 BV) qəbul edilərsə, döl – ana qanaxmasının həcmini müəyyənləşdirmək üçün sınaq yoxlaması aparılmalıdır. 

Postnatal istifadə üçün preparat Rh müsbət (D, Dzəif,Dqismən) olan körpənin doğulmasından sonra 72 saat ərzində mümkün qədər tez vaxt ərzində anaya yeridilməlidir. 72 saatdan çox vaxt keçmiş olarsa, preparatın yeridilməsi dayandırılmamalı, mümkün olan ən qısa zaman ərzində yeridilməlidir. 
Postnatal doza, antenatal profilaktika qəbul edilsə və antenatal profilaktikanın qalıq fəallığı ana serumunda göstərilsə belə, yenə də verilməlidir.

Əgər çox miqdarda döl – ana qanaxması [> 4 ml (qadınların 0.7%-0.8%-i)] halından şübhələnilərsə (məs. döl/neonatal anemiya və ya bətndaxili döl ölümü hallarında) onun həcmi döl HbF (fetal hemoqlobin) və ya xüsusi olaraq Rh(D) müsbət hüceyrələri müəyyənləşdirən axın sitometriyasını aşkar etmək üçün, məs. Kleihauer-Betke turşu elusiya analizi kimi  müvafiq metod ilə müəyyənləşdirilməlidir. Anti – D immunoqlobulinin əlavə dozaları müvafiq olaraq qəbul edilməlidir (0.5 ml döl eritrositlərinə görə 10 mikroqram və ya 50 BV). 
Eritrositlərin qeyri – müvafiq transfuziyası 

Tövsiyə olunan doza 2ml köçürülmüş Rh(D) müsbət qan və ya 1 ml RBC konsentratı üçün 20 mikroqram (100 BV) anti – D immunoqlobulindir. Sirkulyasiyada D müsbət eritrositlərin yükünü azaltmaq və immunizasiyanı dayandırmaq üçün tələb olunan anti – D immunoqlobulinin dozasını müəyyənləşdirmək üçün eritrosit mübadiləsi prosedurunun uyğunluğunu qiymətləndirmək məqsədilə transfuziya sahəsində mütəxəssislə məsləhətləşilməsi tövsiyyə olunur. D – müsbət eritrositlər üçün sonradan izləmə analizləri hər 48 saatdan bir aparılmalı və əlavə anti – D sirkulyasiyada heç bir D- müsbət eritrositə rast gəlməyənə kimi qəbul edilməlidir. Istənilən halda, mümkün hemoliz riskinə görə, maksimum 3000 mikroqram dozasını (15000 BV) aşmamaq təklif olunur. 

Alternativ venadaxili məhsuldan istifadə tövsiyyə olunur, çünki o, dərhal müvafiq plazma səviyyələrinə nail olmağa imkan verir. Heç bir venadaxili məhsul mövcud olmazsa, bir neçə gün ərzində əzələdaxili olmaqla çox yüksək doza qəbul edilməlidir.  

Qəbul metodu
 İMMUNORO əzələdaxili təyin edilir. Böyük həcm (uşaqlar üçün > 2 ml və ya > böyüklər üçün 5 ml) tələb olunarsa, onun müxtəlif nahiyələrdən bölünmüş dozalarda qəbul edilməsi tövsiyə olunur. 

Əzələdaxili qəbul əks göstəriş olarsa (qanaxma xəstəlikləri) alternativ venadaxili məhsuldan istifadə edilməlidir. 

Yüksək bədən kütləsi olan pasiyentlər
Yüksək bədən kütləsi olan pasiyentlər (BKİ ≥ 30) üçün venadaxili anti – D məhsulundan istifadə nəzərə alınmalıdır. 
Uşaqlar
Heç bir xüsusi tədbir və ya monitorinq tələb olunmur. İMMUNORO – nun uşaqlarda təhlükəsizliyi və effektivliyi müəyyənləşdirilməmişdir. Transfuziya tibb sahəsi üzrə mütəxəssisin məsləhəti ilə müvafiq doza hesablanmalıdır.

İnyeksiya məhlulu
Məhsulun temperaturu istifadədən əvvəl otaq və ya bədən temperaturuna qədər çatdırılmalıdır. Hazırlanmış maye şəffaf və rəngsiz və ya açıq sarı yaxud açıq qəhvəyi rəngdə olur. Saxlanıldıqda, cüzi bulanıqlıq və ya azacıq miqdarda hissəcikli maddələr görünə bilər. Bulanıq və ya çöküntülərə malik məhlullardan istifadə etməyin. Əvvəlcədən doldurulmuş şprisin başlıq valını burun və yeridin.
Əlavə təsirləri

Bütün dərman vasitələrində olduğu kimi, hər kəsdə müşahidə olunmasa da, bu dərman vasitəsi də yan təsirlərə səbəb ola bilər. Əzələdaxili yeridilmə üçün insan anti – D immunoqlobulin məhsullarında nadir hallarda müşahidə oluna biləcək yan təsirlər aşağıda göstərilir: 
· Allergik reaksiya (hiperhəssaslıq), başağrısı, başgicəllənmə, ürək döyüntüsünün artması (taxikardiya), aşağı qan təzyiqi (hipotoniya), ürəkbulanma, qusma, dəri reaksiyası, dərinin qızarması (eritema), qaşınma, prurit, oynaq ağrısı (artralgiya), bel ağrısı, hərarət, halsızlıq, soyuqlama.

· İnyeksiya nayihəsində reaksiya: şişmə, ağrı, dərinin qızarması (eritema), indurasiya, istilik, prurit, qızartı, qaşınma, səpgi. 

Təcrid olunmuş hallarda anafilaktik şoka səbəb ola bilər.

Bu hallar hətta xəstə preparatdan əvvəlki istifadə zamanı heç bir hiperhəssaslıq göstərmədikdə də ola bilər.
Şübhəli mənfi reaksiyalar barədə məlumat verilməsi vacibdir. Bu, preparatın fayda / risk balansına davamlı olaraq nəzarət olunmasına imkan verir.

Uşaqlarda əlavə yan təsirləri 
Pediatrik qrupda heç bir xüsusi məlumat mövcud deyil.
Hər hansı yan təsir ilə rastlaşsanız, həkiminiz və ya tibb işçisi ilə əlaqə saxlayın. Buraya bu içlik vərəqəsində qeyd olunmayan hər hansı mümkün yan təsirlər daxildir. 

Yan təsirlər haqqında məlumat verməklə bu dərman vasitəsinin təhlükəsizliyi haqqında ətraflı məlumatın verilməsinə kömək edə bilərsiniz.  

Doza həddinin aşılması

Doza həddinin aşılması halı məlum deyil. 

Buraxılış forması

Əzələdaxili inyeksiya istifadəsi üçün məhlul.

2 ml məhlul, rezin (halobutil) başlıq saxlayıcı və əvvəlcədən möhürlənmiş iynədən hazırlanmış, əvvəlcədən doldurulmuş şpris-qələmdə. 1 şpris-qələm, içlik vərəqə ilə birlikdə karton qutuya qablaşdırılır.
Saxlanma şəraiti

Uşaqlar üçün əlçatmaz yerdə saxlayın. 

Qutuda göstərilmiş yararlılıq tarixindən sonra bu dərman vasitəsindən istifadə etməyin. Istifadə tarixi həmin ayın sonuncu gününə istinad edir. Istifadə tarixi düzgün şəkildə tam qablaşdırmada saxlanılan məhsula aiddir. İnyeksiya məhlulunu orijinal qablaşmasında soyuducuda 2-8°C temperaturda və işıqdan qorumaq üçün daxili kartonda saxlanılmalıdır. Dondurulmamalıdır. Məhlulun bulanıq olduğunu və ya çöküntülərə malik olduğunu görsəniz bu dərman vasitəsindən istifadə etməyin.

Hər hansı dərman vasitəsini çirkab suları və ya məişət tullantıları ilə birlikdə atmayın. Artıq istifadə etmədiyiniz dərman vasitələrini necə tullamalı olduğunuzu əczaçıdan soruşun. Bu tədbirlər ətraf mühiti qorumağa kömək edəcəkdir. 
Yararlılıq müddəti

3 il.
Yararlılıq müddəti bitdikdən sonra istifadə etmək olmaz.

Aptekdən buraxılma şərti

Resept əsasında buraxılır.

